b"\n_START_ARTICLE_\nArianeTech\n_START_SECTION_\nCompetici\xc3\xb3\n_START_PARAGRAPH_\nArianeTech \xc3\xa9s especialment coneguda per les seves motocicletes de competici\xc3\xb3 de Moto2 i Moto3. Per mitj\xc3\xa0 de la seva escuderia ArianeRacing, la marca Ariane participa amb \xc3\xa8xit al Campionat d'Espanya de velocitat (CEV) en ambdues categories, amb pilots com ara l'espanyol Rom\xc3\xa1n Ramos, el nord-americ\xc3\xa0 Kenny Noyes o l'itali\xc3\xa0 Luca Vitali. El prototipus de Moto2, anomenat Ariane2, debut\xc3\xa0 durant la temporada de 2011 a la cursa disputada al Circuit de Catalunya i, durant la temporada seg\xc3\xbcent, Rom\xc3\xa1n Ramos hi aconsegu\xc3\xad el primer podi (fou segon al circuit Motorland) i la primera vict\xc3\xb2ria (al circuit d'Albacete). Al final de temporada, Ariane guany\xc3\xa0 el Campionat de constructors de Moto2._NEWLINE_Pel que fa a l'Ariane3 de Moto3, es present\xc3\xa0 a final de 2011 i debut\xc3\xa0 al CEV de 2013 pilotada pel valenci\xc3\xa0 Ar\xc3\xb3n Canet."